b"\n_START_ARTICLE_\nRossinyol (bolet)\n_START_SECTION_\nDescripci\xc3\xb3\n_START_PARAGRAPH_\n\xc3\x89s tot mass\xc3\xads i de color groguenc, groc daurat o ataronjat, per\xc3\xb2 el peu \xc3\xa9s m\xc3\xa9s atenuat a la base. El barret, de 4 a 10\xc2\xa0cm, primer \xc3\xa9s convex, despr\xc3\xa9s aplanat deprimit i finalment en forma d'embut; el seu marge \xc3\xa9s ondulat. Fa una olor agradable, afruitada, i el seu gust \xc3\xa9s dol\xc3\xa7. _NEWLINE_Els rossinyols tenen la particularitat de no corcar-se mai i es poden collir molts dies despr\xc3\xa9s del seu naixement. En fer-se vell, negreja a les puntes del capell i el groc es torna amarronat.\n_START_SECTION_\nH\xc3\xa0bitat\n_START_PARAGRAPH_\nEs fa als boscos de planifolis (alzinars, suredes, fagedes, castanyedes i rouredes) i con\xc3\xadferes, des de la primavera fins a la tardor, segons la pluja.\n_START_SECTION_\nGastronomia\n_START_PARAGRAPH_\nSol utilitzar-se en guisats i \xc3\xa9s apte per a assecar o salar. Tamb\xc3\xa9 es pot menjar cru.\n_START_SECTION_\nPerill de confusi\xc3\xb3\n_START_PARAGRAPH_\nHi ha dos bolets que s'assemblen al rossinyol amb una coloraci\xc3\xb3 similar. S\xc3\xb3n, d'una banda, el fals rossinyol (Hygrophoropsis aurantiaca), que \xc3\xa9s comestible i, per l'altra, la g\xc3\xadrgola d'olivera (Omphalotus olearius), que \xc3\xa9s t\xc3\xb2xica."